Майк Гeрінґтон

Майк Герінґтон (рож. 1964) є америцькый проґраміст і бізнесмен. У рокаши із Ґейбом Нюелом є єдным із закладнику відеобавкової компанії Valve. По успіха первого продукта Valve, Half-Life (1998), Герінґтон удышов із компанії в годови 2000. У 2006. годови ун заклав сервіс на фотоедітованя із назвов Picnik.
 Карєра 
Герінґтон быв проґрамістом у компанії Dynamix, што розроблёвала відеобавкы, і робив як дізайнер на операчнуй сістемі Windows NT у Microsoft. У 1996. годови ун в рокаши із Ґейбом Нюелом тай другыми бывшыми робутниками Microsoft, заклали Valve. Герінґтон продав свої акції Microsoft, убы профінансовати свою половину стартапа. Ёго жона в тому часови, Моніка Герінґтон, была стратеґічным маркетолоґом Valve у первых годах.

Герінґтон і Нюел фінансовали розробку первої бавкы Valve – Half-Life (1998), проґрамовати котру помагав і сам Герінґтон. Тота бавка мала великый успіх – як у рецензіях, так і в продажах. Герінґтон повів, же: «У Microsoft чоловік все думав: „Ци є муй успіх направду муй, ци то Microsoft?“ Айбо із Half-Life я знав, же із Ґейбом мы тот продукт і тоту компанію заклали з нулы».

15. януаря 2000. года Герінґтон продав свою частку Valve Ґейбови Нюелови і удышов, убы провести бульше часу із жонов. По словах Нюела, Герінґтон уже не хотїв різіковати другым проєктом по великому успіхови Half-Life.

У 2006 годови Герінґтон в рокаши із цімбором і бывшым колеґом Даріном Масенов заклали сервіс на едітованя фоток Picnik, котрый в марцёви 2010 года купив Google. Герінґтон уволився із Google у марцёви 2011. У януарї 2012 ун ще раз із Масенов заклав компанію Catnip Labs. У 2016–2018. годах Герінґтон быв технічным діректором у Committee for Children, а уд новембря 2018 до марця 2020 – технічный діректор у компанії Amplion.

 Удкликаня 

Катеґорія:Жыючі люде
Катеґорія:Уродили ся 1964
Катеґорія:Люди котрі робили в Microsoft